als_Latn dik_Latn sag_Latn
Një anije mallrash, 25 vjet më parë, solli në Bari të Italisë mijëra shqiptarë. Ata mbërritën në jug të Italisë, me shpresën se pas disa dekadave nën regjim komunist do të gjenin perspektiva të reja.
Gazeta zvicerane, “Neue Zuercher Zeitung”, ka vendosur t’i kushtojë pas 25-vjetësh një shkrim anijes “Vlora”, në 25-vjetorin e mbërritjes së saj nga Shqipëria në Itali.
Pavarësisht urdhrit të rojës bregdetare italiane për të mos lejuar asnjë anije shqiptare në brigjet italiane, anija “Vlora”, e shkatërruar dhe e tejmbushur, mbërriti në Itali më 8 gusht të vitit 1991. Mendohet se në bordin e saj ishin mbi 10 mijë shqiptarë.
Ata nuk u lejuan të lënë portin dhe kjo u shoqërua me trazira. Italia vendosi t’i deportojë shqiptarët, pavarësisht kritikave të forta ndërkombëtare, sidomos nga “Amnesty International”. Më pas ata janë futur në një stadium duke vështirësuar edhe më shumë situatën e tyre.
Historia e anijes “Vlora” është përdorur gjerësisht kohët e fundit, në kuadrin e krizës së refugjatëve. Disa politikanë të ekstremit të djathtë në Evropë e kanë përdorur qëllimisht dhe në mënyrë manipulative për të ilustruar atë që e pret Evropën nga vala e emigrantëve, shkruan gazetari Andreas Reich.
Pas vdekjes së diktatorit Enver Hoxha në prill 1985 dhe në fund të Republikës Popullore Socialiste, në dhjetor 1990, shpresat e shumë shqiptarëve ishin të larta se do të ketë një fillim të ri të rimëkëmbjes ekonomike. Por në pranverën e vitit 1991, ata ishin të zhgënjyer pasi në zgjedhjet e para të lira fituese u shpall Partia Komuniste.
Hoxha dhe komunistët e tij e kishin izoluar plotësisht Shqipërinë për më shumë se dyzet vjet nga bota e jashtme, duke e shndërruar atë në një Kore të Veriut evropiane. Udhëtimet jashtë vendit kanë qenë praktikisht e pamundur për popullatën.
Fotografia e anijes “Vlora” e stërmbushur me njerëz në Bari, ka bërë xhiron e botës. Edhe pse kanë kaluar 25 vjet ajo vazhdon të kujtohet nga shumë njerëz që kanë qenë pjesë e atij udhëtimi.
als_Latn als_Latn als_Latn als_Latn als_Latn als_Latn als_Latn als_Latn